मिल-कारखानों में मनाया राष्ट्रीय सुरक्षा दिवस
बांसवाड़ा। मिलऔर कारखानों में 46वां राष्ट्रीय सुरक्षा दिवस मनाया और सुरक्षा के लिए शपथ ली गई। बांसवाड़ा सिंटेक्स ग्रुप में मेन गेट पर अग्नि शमन यंत्रों के रखरखाव, उपयोग संबंधी जानकारी दी गई। कार्यक्रम में सिंटेक्स ग्रुप के प्रेसीडेंट एसएस सजल ने सुरक्षा को मानव जीवन के लिए अनिवार्य और महत्वपूर्ण बताया।
वाइस प्रेसिडेंट कार्मिक दीपक मेनारिया ने मौजूद श्रमिकों को सुरक्षा के लिए शपथ दिलवाई और वर्ष 2017 दुर्घटना रहित वर्ष मनाने का संकल्प दिलवाया। सुरक्षा-अग्निशमन यंत्रों की प्रदर्शनी लगाई गई। सुरक्षा अधिकारी रणसिंह, सेफ्टी आॅफिसर मनोज पी.,कारखाना प्रबंधक अनुराग दुबे, नितिनराज भटनागर मौजूद रहे। आरएसडब्ल्यूएम की टीपीपी इकाई में सुरक्षा संयंत्र प्रमुख राकेश सिटोके सीओओ ने सभी कर्मचारियों-अधिकारियों को सुरक्षा की शपथ दिलवाई। इस दौरान प्रतियोगिताएं कराई गईं। संचालन सुरक्षा अधिकारी भंवरसिंह भाटी ने किया।
मयूर मिल लोधा में सीओओ संजय शर्मा, डिप्टी सीओओ सुकेश शर्मा के आतिथ्य में राष्ट्रीय सुरक्षा दिवस मनाया गया। सहायक महाप्रबंधक मनोज शाह ने बताया कि महाप्रबंधक आरके अग्रवाल, उपमहाप्रबंधक आईआर राजीव दीक्षित ने दुर्घटना से बचाव के लिए पुख्ता उपायों के बारे में बताया। कार्यक्रम में आदित्य शर्मा, एपी जैन, बाबू मैथ्यू, जीएल काबरा, अभिमन्युसिंह ने विचार व्यक्त किए। कार्यक्रम में दुर्घटना से बचाने वालों को पुरस्कार प्रदान कर सम्मानित किया गया। संचालन दिलीपसिंह ने किया।
बांसवाड़ा. मयूर मिल में सुरक्षा दिवस कार्यक्रम के दौरान मौजूद अधिकारी।
बांसवाड़ा सिंटेक्स मिल में सुरक्षा दिवस मनाते मिल के अधिकारी।
hin_Deva hin_Deva hin_Deva hin_Deva bho_Deva bho_Deva